АС: Я моцна сумаваў па Беларусі і аднойчы патэлефанаваў у беларускую амбасаду ў Швейцарыі ды запытаўся, ці ёсць нейкая суполка беларусаў, да якой можна далучыцца. Консул сказаў, што няма, але ёсць людзі, зацікаўленыя ў яе стварэнні, прапанаваў сустрэцца. Мы вырашылі, што будзем ствараць, і ў 2012 годзе стварылі. Цяпер у нас 45 сяброў арганізацыі, усе яны штогод плацяць унёскі.